  Майя Бывальцева Ижкарын трос нылпиё семьяослэн лыдзы берло вить ар ӵоже кык поллы йылӥз. 10-тӥ инвожое журналистъёслы со сярысь вераз кар администрациысь калыклы мерлыко юрттэт сётонъя, анайёсын но нылпиосын ужанъя управленилэн кивалтӥсез Марина Васильева. «Ижкарын трос нылпиё 4 сюрс 373 семьяос пусъемын. Кылем арен ӵошатыса, со 13 процентлы уногес. Берло 5 аръёсы соослэн лыдзы будыса мынэ. 2011-тӥ арысен 2 поллы тросгес луизы», — вераз Марина Васильева. Тодэ вайытом, трос нылпиё семьяосты пусъён ужез нуо Ижкарысь ёрос администрациос. Трос нылпи вордӥсьёс кык пӧртэм удостоверениос басьто: горд но вож. Гордзэ басьто, кинлэн семьяяз адямилы быдэ 8 сюрс 548 манетлэсь тросэн табыш усе — толэзьлы тырмымон лыдъяськись коньдонлэн сыӵе быдӟалаез юнматэмын Удмуртиын. Вож удостоверениос сёто начар улӥсь семьяослы. Тегъёс: Мерлык Ижкар нылпиос семья коньдон  